**Ministru kabineta noteikumu projekta “Grozījumi Ministru kabineta 2020.gada 10.novembra noteikumos Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Grozījumi Ministru kabineta 2020.gada 10.novembra noteikumos Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai”” (turpmāk – MK Noteikumu projekts) paredz pilnveidot atbalsta programmas apgrozāmo līdzekļu plūsmas nosacījumus, ņemot vērā tās īstenošanas gaitā identificētos problēmjautājumus, kā arī palielināt tai nepieciešamo finansējumu, ņemot vērā paplašināto atbalsta saņēmēju loku. MK Noteikumu projekts stāsies spēkā nākamajā dienā pēc tam, kad oficiālajā izdevumā "Latvijas Vēstnesis" tiks publicēts paziņojums par to, ka Eiropas Komisija pieņēmusi lēmumu par šo noteikumu ietvertā komercdarbības atbalsta saderību ar Eiropas Savienības iekšējo tirgu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK Noteikumu projekts izstrādāts saskaņā ar Covid-19 infekcijas izplatības seku pārvarēšanas 2. pantu un 15. panta trešo daļu, lai sniegtu atbalstu Covid-19 krīzes skartam uzņēmumam apgrozāmo līdzekļu plūsmas krituma kompensēšanai, lai pārvarētu Covid-19 krīzes otro izplatīšanās vilni (Ministru prezidenta paziņojums 2020.gada 6.novembrī) un tādējādi 2021.gadā turpinātu mērķtiecīgas aktivitātes, kas vērstas uz Latvijas tautsaimniecības ilgtspējīgu attīstību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Valstī 2020.gada 6.novembrī atkārtoti izsludināta un 2021.gada 2.februārī pagarināta līdz 2021.gada 7.aprīlim ārkārtējā situācija un tiek turpināts pastiprināt dažāda veida ierobežojumus, kas kopumā kavē tautsaimniecības attīstību un ekonomikas atveseļošanos, līdz ar to joprojām nepieciešams īstenot atbalsta pasākumus Covid-19 krīzes pārvarēšanai. Ministru kabinetā 2020.gada 10.novembrī tika apstiprināti noteikumi Nr.676 “Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai” (turpmāk – MK Noteikumi Nr.676), nosakot kritērijus, pieprasīšanas un piešķiršanas kārtību, ko piemēro krīzes skartajiem nodokļu maksātājiem granta veidā apgrozāmo līdzekļu plūsmas kompensācijai.Ieilgušās Covid-19 krīzes rezultātā, uzņēmumi uzrāda aktīvu interesi turpināt pieteikties granta atbalstam. Atbilstoši Valsts ieņēmumu dienesta datiem uz 2021.gada 19.aprīli kopā reģistrēti 29 077 pieteikumi par kopējo atbalsta summu 33 644 5070.62 EUR. Uz 2021.gada 19.aprīli ir izmaksāti 16 724 granti par kopējo summu 195906753.11 EUR. Kopā atteikti 3 288 pieteikumi par kopējo summu 11 596 843.06 EUR. Identificēta problēma – ņemot vērā krīzes situācijas radītās ilgstošās negatīvās sekas tautsaimniecībā, aug Covid-19 ietekmēto uzņēmumu atbalsta pieprasījums. Minēto apliecina arī no uzņēmumiem saņemtie iesniegumi par nespēju veikt saimniecisko darbību Covid-19 krīzes ietekmes rezultātā. Tāpat identificēti vairāki problēmjautājumi ar normu piemērošanu praksē, attiecīgi nepieciešami pilnveidojumi MK Noteikumu Nr.676 normās.Lai risinātu minētos jautājumus, 2021.gada 15. un 22.aprīlī sagatavotie priekšlikumi, kas iekļauti MK Noteikumu projektā, izskatīti un atbalstīti Krīzes vadības grupā uzņēmējdarbības veicināšanai ietvaros, apspriežot noteikumu projektu ar nozares uzņēmējiem.MK noteikumu projekts paredz šādas izmaiņas:1. Atbalsta kvalifikācijas kritēriju un atbalsta izmantojuma kārtības precizēšana

Lai nodrošinātu atbalstu tiem uzņēmumiem, kuru saimnieciskā darbība krīzes apstākļos ir ietekmēta izteikti negatīvi un novērstu dažādo interpretāciju par apgrozījumā ieskaitāmajiem līdzekļiem, MK noteikumu projekts precizē, ka, aprēķinot MK Noteikumu Nr.676 4.2.apakšpunktā noteikto kritumu, ņem vērā tikai apgrozījumu no saimnieciskās darbības (t.i., pārējos saimnieciskās darbības ieņēmumos neieskaita saņemto finanšu palīdzības vai finansiālo atbalstu, tādējādi secināms, ka uzņēmumu saņemtie ziedojumi, dotācijas un valsts atbalsti nav jāskaita apgrozījumā).Tāpat MK Noteikumu projekts paredz precizēt atbalsta apmēra normas būtību, - tiek skaidrots, ka komersantam piešķiramā atbalsta apjoms nedrīkst pārsniegt apgrozījuma kritumu, kas ir radies uzņēmumam t.i. atbalsts MK Noteikumu Nr.676 6. un 7. punktā nepārsniedz apgrozījuma kritumu 2021.gada maijā, salīdzinot ar apgrozījumu 2019.gada vai 2020.gada attiecīgo mēnesi 30 % apmērā MK Noteikumu Nr.676 4.2.1. un 4.2.4.apakšpunktā noteiktajiem uzņēmumiem; un salīdzinot ar vidējo apgrozījumu 2020. gada augustā, septembrī un oktobrī kopā 20% apmērā - MK Noteikumu Nr.676 4.2.2. un 4.2.3. apakšpunktā noteiktajiem uzņēmumiem.Tāpat tiek noteikta rīcība, ja piešķirtais valsts atbalsts (lai pārvarētu Covid-19 infekcijas otro izplatīšanās vilni) netiek izlietots - MK Noteikumu projekts paredz neizlietoto atbalsta daļu uzņēmumam atmaksāt Valsts ieņēmumu dienestam.Lai noteiktu tiesisko skaidrību valsts atbalsta izlietošanas nosacījumos, tiek noteikts, ka atbalstu var izlietot līdz 2021. gada 31. jūlijam, bet ne vēlāk kā divu mēnešu laikā no Valsts ieņēmumu dienesta lēmuma pieņemšanas (līdz šim 2021.gada 31.jūlijam), lai kompensētu apgrozāmo līdzekļu plūsmas kritumu, kas saistīts ar Covid-19 infekcijas otro izplatīšanās vilni (no 2020.gada novembra). Tas nozīmē, ka, ja lēmums tiek piešķirts, piemēram 2021.gada 1.augustā (skat. anotācijas nākamo punktu), tad valsts atbalsts ir izlietojams divu mēnešu laikā no Valsts ieņēmumu dienesta lēmuma pieņemšanas jeb 2021.gada 1.oktobrim, vai 2021.gada 30.jūnijā – līdz 2021.gada 30.augustam.1. Valsts ieņēmumu dienesta lēmuma pieņemšanas termiņa pagarināšana

Lai nodrošinātu, ka Valsts ieņēmumu dienests var pieņemt lēmumus saprātīgos termiņos pie esošā cilvēkresursu un pieaugošā iesniegumu skaita, MK Noteikumu projekts paredz, ka Valsts ieņēmumu dienests var pieņemt lēmumus par iesniegumiem, kas saņemti līdz 2021.gada 15.jūnijam, līdz 2021.gada 30. novembrim (līdz šim līdz 2021.gada 30.jūnijam).Saskaņā ar Administratīvā procesa likuma (turpmāk – APL) 64. panta pirmo daļu, ja administratīvā lieta ierosināta uz iesnieguma pamata, iestāde pieņem lēmumu par administratīvā akta izdošanu viena mēneša laikā no iesnieguma saņemšanas dienas, ja likumā nav noteikts cits termiņš vai citā normatīvajā aktā — īsāks termiņš administratīvā akta izdošanai. Atbilstoši APL 64.panta otrajai daļai “Ja objektīvu iemeslu dēļ šā panta pirmajā daļā noteikto termiņu nav iespējams ievērot, iestāde to var pagarināt uz laiku, ne ilgāku par četriem mēnešiem no iesnieguma saņemšanas dienas, par to paziņojot iesniedzējam.” Vienlaikus jāņem vērā, ka lēmums par atbalsta piešķiršanu līdz 2021.gada 30.novembrim ir precizēts, lai salāgotu atbalsta sniegšanas termiņu atbilstoši Pagaidu regulējuma noteiktā atbalsta termiņa ietvaram (22.punkta d. apakšpunkts paredz 2021.gada 31.decembri, kas ir vēl garāks iespējamais termiņš nekā MK Noteikumu projektā paredzētais).1. Covid-19 infekcijas izplatības seku pārvarēšanas likuma dublējošas normas izslēgšana

MK Noteikumu Nr.676 12.punkts, nosaka, ka Valsts ieņēmumu dienestam ir pienākums publicēt savā tīmekļvietnē uzņēmumu sarakstu, kuri saņēmuši atbalstu. MK noteikumu projekts paredz svītrot MK Noteikumu Nr.676 12.punktu, ņemot vērā, ka šo pienākumu jau nosaka augstāka līmeņa normatīvais akts - Covid-19 infekcijas izplatības seku pārvarēšanas likums.1. Normas par izslēgšanu no PVN reģistra pilnveidošana

Praksē identificēti gadījumi, ka uzņēmums tiek izslēgts no Valsts ieņēmumu dienesta pievienotās vērtības nodokļa maksātāju reģistra un īsā termiņā tiek atjaunots pievienotās vērtības nodokļa maksātāju reģistrā, jo ir identificēta kļūda dēļ neprecīzi norādītās informācijas pievienotās vērtības nodokļa deklarācijās. Attiecīgi uzņēmums nekvalificējas atbalstam. Ekonomikas ministrijas ieskatā, ja uzņēmums ir atjaunots pievienotās vērtības nodokļa maksātāju reģistrā, uzņēmums ir kvalificējams atbalstam, jo ir izpildījis tam noteiktās prasības un Valsts ieņēmumu dienests par to ir pieņēmis attiecīgu lēmumu.Tāpat no Pievienotās vērtības nodokļa likuma 70.panta pirmās daļas izriet, ka nodokļa maksātāju, kurš izslēgts no Valsts ieņēmumu dienesta pievienotās vērtības nodokļa maksātāju reģistra saskaņā ar šā likuma 73.panta pirmās daļas 4., 5., 6. vai 11.punktu vai trešo daļu, atkārtoti reģistrē Valsts ieņēmumu dienesta pievienotās vērtības nodokļa maksātāju reģistrā šā likuma 66.pantā noteiktajā kārtībā pēc šā likuma 104.panta trešās daļas nosacījumu izpildes un pēc  pantā uzskaitīto pārkāpuma novēršanas. Saskaņā ar minētā likuma 66.pantu, lai nodokļu maksātāju reģistrētu Valsts ieņēmumu dienesta pievienotās vērtības nodokļa maksātāju reģistrā, tas iesniedz reģistrācijas iesniegumu. Ir gadījumi, kad nodokļu maksātājs ir novērsis Valsts ieņēmumu dienesta konstatēto pārkāpumu, kas bija par pamatu tā izslēgšanai no Valsts ieņēmumu dienesta pievienotās vērtības nodokļa maksātāju reģistra, bet pēc pārkāpumu novēršanas atkārtoti nav reģistrējies minētajā reģistrā, jo uz to nav attiecināmi Pievienotās vērtības nodokļa likumā noteiktie nosacījumi par obligātu reģistrēšanos Lai atbalstam varētu kvalificēties ne tikai nodokļu maksātāji, kuri ir atkārtoti reģistrējušies Valsts ieņēmumu dienesta pievienotās vērtības nodokļa maksātāju reģistrā pēc pārkāpumu novēršanas, bet arī nodokļu maksātāji, kuri Valsts ieņēmumu dienesta prasības ir izpildījuši un pārkāpumu novērsuši, bet nav atkārtoti reģistrā reģistrējušies, jo uz tiem nav attiecināmas Pievienotās vērtības nodokļa likuma prasības par obligātu reģistrāciju, MK Noteikumu projekts precizē MK Noteikumu Nr.676 16.3.apakšpunktu.MK Noteikumu projekts paredz, ka, atbalstu nepiešķir, ja uzņēmums ir izslēgts no Valsts ieņēmumu dienesta pievienotās vērtības nodokļa maksātāju reģistra (izņemot gadījumu, ja tas izslēgts pēc savas iniciatīvas vai ir izpildījis Valsts ieņēmumu dienesta prasības un pārkāpumu novērsis, bet nav atkārtoti reģistrā reģistrēts, jo uz to nav attiecināmas Pievienotās vērtības nodokļa likuma prasības par obligātu reģistrāciju) un tas nav atjaunots pievienotās vērtības nodokļa maksātāju reģistrā, vai tam ir vai pēdējo divu gadu laikā ir bijusi apturēta saimnieciskā darbība. Vienlaikus MK Noteikumu projekts paredz, ka uzņēmumi var atkārtoti pieteikties atbalstam 2021.gada atbalsta mēnešiem, par kuru tika saņemts atteikums, ja uzņēmums ir izslēgts un tas ir atjaunots no Valsts ieņēmumu dienesta pievienotās vērtības nodokļa maksātāju reģistra vai ir izpildījis Valsts ieņēmumu dienesta prasības un pārkāpumu novērsis, bet nav atkārtoti reģistrēts pievienotās vērtības nodokļa maksātāju reģistrā, jo uz to nav attiecināmas Pievienotās vērtības nodokļa likuma prasības par obligātu reģistrāciju.1. Normas par 200 EUR aprēķinātā nodokļa sliekšņa pilnveidošanu

Statistiski 83,2% no visiem atteikumiem gadījumos, kad nodokļu maksātāji nespēj izpildīt MK Noteikumu Nr.676 nosacījumu, ka uzņēmumam iepriekšējo sešu mēnešu laikā pirms ārkārtējās situācijas izsludināšanas Valsts ieņēmumu dienests administrētos nodokļus vidēji mēnesī ir aprēķinājis vismaz 200 EUR apmērā. No visiem atteikumiem konkrētās nozarēs visbiežāk šāds iemesls ir konstatēts visiem vairumtirdzniecības un mazumtirdzniecības, automobiļu un motociklu remonta uzņēmumu nozarē – 81,3%, izmitināšanas un ēdināšanas pakalpojumu uzņēmumu nozarē – 54,7%, mākslas, izklaides un atpūtas uzņēmumu nozarē – 91,3%. Papildus secināms, ka MK Noteikumu Nr.676 16.4.apakšpunkts ir interpretējams attiecīgi vērtējot par konkrētiem mēnešiem (kas deklarēti iepriekšējā mēnesī) aprēķinātās nodokļu summas vidējā mēneša vērtību, attiecīgi vērtējot nodokļu maksājumu summu, kas ar 2020.gada jūnijā, jūlijā, augustā, septembrī, oktobrī un novembrī iesniegto nodokļu deklarāciju ir aprēķināti par 2020.gada maiju, jūniju, jūliju, augustu, septembri un oktobri. Tā kā tiek vērtēta nodokļu maksājumu summa, kas ar 2020.gada jūnijā iesniegto deklarāciju ir aprēķināta par 2020.gada maiju, ar 2020.gada jūlijā iesniegto deklarāciju ir aprēķināta par 2020.gada jūniju (un tā tālāk), MK noteikumu projekts precizē, ka tiek vērtēta par konkrētiem mēnešiem aprēķinātā nodokļu summa, kas deklarēta nākamajā mēnesīMK Noteikumu projekts paredz iekļaut nosacījumu ar 16.4.1 apakšpunktu, ļaujot uz atbalstu pretendēt uzņēmumam, ja tas sešu iepriekšējo mēnešu laikā pirms ārkārtējās situācijas izsludināšanas 2020.gada novembrī (2020.gada maijā, jūnijā, jūlijā, augustā, septembrī, oktobrī) vai2019.gada jebkuru brīvi izvēlētu sešu mēnešu laikā Valsts ieņēmumu dienesta administrētos nodokļus vidēji mēnesī aprēķinājis vismaz 200 euro apmērā. Ja uzņēmums neizpilda kritēriju par 2020.gadu, tam tiek pārskatīti dati par 2019.gadu, un tikai gadījumā, ja 2020.gadā un 2019.gadā sešu mēnešu laikā Valsts ieņēmumu dienesta administrētos nodokļus vidēji mēnesī aprēķina mazāk nekā 200 euro apmērā, atbalsts tiek atteikts. Tādējādi tiek izslēgta iespēja un dažādā atbalsta piemērotāja un saņēmēja interpretācija, par kuriem mēnešiem ir veicams nodokļu aprēķins.Vienlaikus MK Noteikumu projekts iekļauj MK Noteikumos Nr.676 16.4.2. apakšpunktu, kas paredz MK Noteikumu Nr.676 4.2.2.apakšpunktā minētajiem uzņēmumiem Valsts ieņēmumu dienesta administrētiem nodokļiem vidēji mēnesī jābūt aprēķinātiem ne mazāk kā 200 euro apmērā jebkuru 2020.gada trīs mēnešu laikā pirms ārkārtējās situācijas izsludināšanas 2020.gada novembrī, lai kvalificētos atbalstam. MK Noteikumu projekta iekļautajam jaunajam MK Noteikumu Nr.676 16.4.2.apakšpunktam 3 mēnešu periods tiek rēķināts identiski kā šo MK Noteikumu projektā iekļautajam MK Noteikumu Nr.676 16.4.1.apakšpunktam.MK Noteikumu projekts paredz, ka uzņēmumiem, kuru iesniegumi par 2021.gadu ir noraidīti pamatojoties uz 16.4.apakšpunktu (kas bija spēkā līdz šo MK Noteikumu projekta spēkā stāšanās), ir atļauts atkārtoti pieteikties atbalstam par 2021.gadu.Atbilstoši veiktas izmaiņas MK Noteikumu projektā nosakot, ka uzņēmumi, kas ir saņēmuši atbalstu līdz šo MK Noteikumu projekta spēkā stāšanās, kvalificējoties 16.4.apakšpunktam (kas bija spēkā līdz šo MK Noteikumu projekta spēkā stāšanās), kuriem veikts Valsts ieņēmumu dienesta nodokļu aprēķins aktuālajā mēnesī par iepriekšējā mēneša periodu, kvalificējas atbalstam.1. Normas precizēšana par iepriekš esoša soda identificēšanu

Atbilstoši VID datiem, salīdzinoši bieži ir konstatēts atbalsta pieteikuma atteikums balstoties uz atbalsta pretendenta - uzņēmuma vai tā valdes locekļa sodāmības aspektiem, piemēram, Vairumtirdzniecība un mazumtirdzniecības, automobiļu un motociklu remonta nozarē par valdes locekļa sodāmību ir atteikti 3,9% no visiem atteiktajiem atbalsta pieprasījumiem. Izmitināšana un ēdināšanas pakalpojumu sektorā šis rādītājs sasniedz 17,1% no atteiktajiem atbalsta pieprasījumiem.MK Noteikumu projekts paredz noteikt, ka atbalstu uzņēmumam nepiešķir,  ja uzņēmums vai tā valdes loceklis iepriekšējā gadā un iesnieguma izvērtēšanas brīdī ir sodīts par pārkāpumu, kas attiecas uz uzņēmuma nodokļu saistībām, pārkāpumiem muitas jomā, vai par darba tiesiskās attiecības regulējošo normatīvo aktu pārkāpumu, izņemot gadījumu, ja par atsevišķu pārkāpumu ir piemērots brīdinājums un gada laikā naudas sodu kopsumma nepārsniedz 500 *euro*. Vienlaikus MK Noteikumu projekts paredz, ka uzņēmumi, kuru iesniegumi par 2021.gadu ir noraidīti pamatojoties uz līdz šī MK Noteikumu projekta spēkā stāšanās par 16.5 apakšpunktu, ir atļauts atkārtoti pieteikties atbalstam par 2021.gadu.1. Atbalstāmo nozaru pārskatīšana

Ņemot vērā, ka kopš 2021.gada 6.aprīļa ir ārkārtas situācijas stāvoklis ir pārtraukts, virkne nozaru, kuru darbība ārkārtas situācijā tika apturēta, šobrīd var savu saimniecisko darbību nodrošināt. Noteikumu projekts paredz, ka MK noteikumu projekta pielikumā iekļautajām nozarēm tiek pārtraukta atbalsta izsniegšana, par 2021.gada maija mēnesi. Pēc Ekonomikas ministrijas aplēsēm tās ir ap 54 nozares ar NACE 2.red. 4 ciparu kodu (skat. MK Noteikumu projekta pielikumu).1. Papildus finansējuma piešķiršanu

MK noteikumu projekts paredz palielināt kopējo atbalsta programmas budžetu par 173 000 000 EUR, kopējai summai sasniedzot 483 800 000 EUR. Uz 2021.gada 19.aprīli saskaņā ar Valsts ieņēmumu dienest datiem ir sasniegts pieprasījums 336445070.62 EUR apmērā, savukārt uz 2021.gada 11.aprīli - 288464361.71 EUR jeb starpība ir 47 980 708.91 EUR, kas ir 9 596 141.782 EUR/darba dienā. Ņemot vērā, ka ir noteikts nozaru ierobežojums, plānots, ka pieprasījums būs mazāks par 30%, attiecīgi vidējais pieprasījums darba dienā ir 5,130milj. EUR. Secināms, ka par aprīli un maiju atbalsta periodam līdz 2021.gada 31.maijam būs nepieciešami kopā papildus 173 000 000 EUR.Eiropas Komisijas 2020.gada 16.decembrī pieņēma lēmumu par MK Noteikumiem Nr.676 (*SA.59592 (2020/N) – Latvia COVID-19: Grants to companies affected by the COVID-19 crisis to ensure the flow of working capital*).Ņemot vērā MK Noteikumu projektā iekļautos grozījumus, MK Noteikumos Nr.676, Ekonomikas ministrija 5 darbdienu laikā sagatavos un iesniegs ar Finanšu ministriju saskaņotu informāciju Eiropas Komisijai, izmantojot SANI 2 sistēmu. Ekonomikas ministrija pēc tam, kad Eiropas Komisija pieņēmusi lēmumu par MK Noteikumu projektā ietvertā komercdarbības atbalsta saderību ar Eiropas Savienības iekšējo tirgu, nosūta attiecīgu paziņojumu publicēšanai oficiālajā izdevumā "Latvijas Vēstnesis".Valsts ieņēmumu dienests atbalsta izmaksu saskaņā MK Noteikumu projektā ietvertajiem grozījumiem veiks pēc MK Noteikumu projekta spēkā stāšanās. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti nodokļu maksātāji. Atbilstoši Valsts ieņēmumu dienesta datiem uz 2021.gada 7.aprīli kopā reģistrēti 24 2288 pieteikumi par kopējo atbalsta summu 273 306, 26 tūkst. EUR. Uz 2021.gada 7.aprīli ir izmaksāti 13 238 granti par kopējo summu 149 503, 28 tūkst. EUR. |
| 2. | Tiesiskā regulējuma ietekme uz tautsaimniecību un administratīvo slogu | MK Noteikumu projektā ietvertā tiesiskā regulējuma īstenošana tiks nodrošināta Valsts ieņēmumu dienesta esošo līdzekļu un cilvēkresursu ietvaros. Ar MK Noteikumu projektu paredzēts turpināt sniegt atbalstu nodokļu maksātājiem, kas veic saimniecisko darbību, bet to darbība ir ierobežota Covid-19 izplatības noteikto ierobežojumu dēļ, tādējādi stabilizējot situāciju tautsaimniecībā. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021.gads** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 310 800 000 | 0 | 0 | 0 | 0 | 0 | 0 |
| 1.1. valsts pamatbudžets | 310 800 000 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 310 800 000 | 173 000 000 | 0 | 0 | 0 | 0 | 0 |
| 2.1. valsts pamatbudžets | 310 800 000 | 173 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | -173 000 000 | 0 | 0 | 0 | 0 | 0 |
| 3.1. valsts pamatbudžets | 0 | -173 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | + -173 000 000 | X | 0 | X | 0 | X |
| 5. Precizēta finansiālā ietekme: | X | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | MK noteikumu projekts paredz palielināt kopējo atbalsta programmas budžetu par 173 000 000 EUR, kopējai summai sasniedzot 483 800 000 EUR. Uz 2021.gada 19.aprīli saskaņā ar Valsts ieņēmumu dienest datiem ir sasniegts pieprasījums 336445070.62 EUR apmērā, savukārt uz 2021.gada 11.aprīli - 288464361.71 EUR jeb starpība ir 25 645 070.62 EUR. Ņemot vērā, ka ir noteikts nozaru ierobežojums, pieprasījums būs mazāks par 30%, un ka atbalstu nepiešķirs lielāku nekā 7.2punktu, attiecīgi vidējais pieprasījums darba dienā plānots, ka būs 5,082 milj. EUR. Secināms, ka par aprīli un maiju atbalsta periodam līdz 2021.gada 31.maijam būs nepieciešami kopā papildus 173 000 000 EUR (5,082 milj. EUR \* 29 darba dienas + 25 645 070.62 milj. EUR starpība (veidojas no MK Noteikumos Nr.676 pieejamo summas un faktiskā pieprasījumu uz 2021.gada 19.aprīli). |
| 6.1. detalizēts ieņēmumu aprēķins |
| 6.2. detalizēts izdevumu aprēķins  |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | MK Noteikumu projekta īstenošanai nepieciešamais finansējums 173 000 000 EUR apmērā tiks nodrošināts no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Pagaidu regulējums, t.sk., tā 2021.gada 28.janvāra grozījumi C(2021) 564 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Pagaidu regulējums, t.sk., tā 2021.gada 28.janvāra grozījumi C(2021) 564. |
| A | B | C | D |
| - | - | - | - |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbalsta programmas grozījumi tiks saskaņoti ar Eiropas Komisiju. Ar MK Noteikumu projektu tiek pārņemts Pagaidu regulējuma 22.punkta d. apakšpunkts. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Priekšlikums ir izskatīts krīzes vadības grupas uzņēmējdarbības veicināšanai ietvaros, apspriežot noteikumu projektu ar nozares uzņēmējiem. Problēmas identificētas, analizējot Valsts ieņēmumu dienesta datus par atbalsta programmas īstenošanu un uzņēmēju iesniegumus par aktualizētajām problēmām. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, VID. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK noteikumu projekta izpilde tiks nodrošināta Ekonomikas ministrijas (MK Noteikumu projekta izstrāde) un Valsts ieņēmumu dienesta (lēmumu pieņemšana un atbalsta izsniegšana) esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs Jānis Vitenbergs

Vīza:

Valsts sekretārs Edmunds Valantis